《奉和龟翁送别》
宋代·施枢

为说吟边事，曾陪宴笑频。
自惭无韵者，敢对有名人。
雨洗秦山晓，波明镜水春。
匆匆还别去，芳草正如茵。

作者简介：施枢，约宋理宗端平中前后在世（即约公元一二三五年前后在世）字知言，号芸隐，丹从人。生卒年均不详，工诗。嘉熙时，（公元一二三九年左右）尝为浙东转运使幕属。又尝为越州府僚。枢著有芸隐倦游迁及芸隐横舟稿各一卷，《四库总目》传于世。